Хабл го слави својот 28-ти роденден, и како и во претходните години телескопот ја слави годишнината од неговото лансирање со неверојатна нова слика од Вселената.
Овогодинешната слика нè води на патување низ спектакуларната маглина Лагуна - која не е толку мирна и идилична како што сугерира нејзиното име.
Пред 28 години на 24 април 1990 година, Хабл беше лансиран во вселената на вселенскиот шатл Откритие (Дискавери).
Амбициозната мисија беше - и сè уште е - можна само поради успешната соработка меѓу НАСА и Европската Вселенска Агенција, ЕСА.
Благодарение на оваа соработка, Хабл успеа да го револуционизира нашето знаење за Вселената со извонредни откритија.
За да ја прослави својата успешна приказна, секоја година Хабл користи мал дел од своето време за набљудување за да направи јубилејна слика, покажувајќи ја убавината на Вселената.
На овогодинешната слика се гледа шарената маглина Лагуна, колосален меѓуѕвезден облак на 5000 светлосни години оддалеченост во соѕвездието Стрелец.
Поради релативно големата големина на маглината на ноќното небо, Хабл може да фати само мал дел од неа - но овој поглед од близина покажува неверојатни детали.
Како и многу ѕвездени расадници, маглината Лагуна може да се пофали со многу големи, топли ѕвезди.
Нивното ултравиолетово зрачење го јонизира околниот гас, предизвикувајќи го да свети сјајно и да го обликува во форма на духо и други форми.
Во маглината се гледаат меѓуѕвездени "торнада" - структури слични на јажиња од прашина и гас.
На други места, делови од исклучително густа прашина ја блокираат светлината од позадинските ѕвезди.
Овие купчиња на гас постепено се распаѓаат под сопствената гравитација.
Еден ден тие ќе формираат нови ѕвезди во нивните јадра.
Разновидните инструменти на Хабл и неговите инфрацрвени способности, исто така, дозволија да се ѕирне низ облаците од прашина.
Ова ја откри неверојатната внатрешна сложеност на маглината, како и младите ѕвезди во неа.
Еден ден, кога овие ѕвезди ќе умрат, тие ќе го пуштат својот материјал назад во маглината да биде рециклиран во нова генерација ѕвезди.
Овој циклус на ѕвезденото раѓање и смрт ќе продолжи,
обликувајќи поубави форми, млазеви, и области на светлина и темнина ширум прекрасната маглата Лагуна.
Транскрипција на ЕЅО; Превод на Андреј Стојчевски.